**SAISTOŠO NOTEIKUMU PROJEKTS**

|  |  |  |
| --- | --- | --- |
| 20\_\_.gada \_\_\_\_\_\_\_ | Ventspilī | Nr.\_\_\_\_  (protokols Nr.\_\_\_\_; \_\_\_\_.§) |

# Par Ventspils bērnu parku “Bērnu pilsētiņa” un “Fantāzija” izmantošanu

*Izdoti saskaņā ar*

*Pašvaldību likuma 45.panta pirmās daļas 2.punktu*

I. Vispārīgie jautājumi

1. Šie saistošie noteikumi (turpmāk – Noteikumi) nosaka Ventspils bērnu parku “Bērnu pilsētiņa” un “Fantāzija” (turpmāk – Bērnu parki) izmantošanas kārtību.
2. Bērnu parki ir Ventspils valstspilsētas pašvaldības (turpmāk – Pašvaldība) īpašums, kas atrodas nožogotās teritorijās Ventspilī, Poruka ielā 2 (“Bērnu pilsētiņa”) un Talsu ielā 61 (“Fantāzija”).
3. Bērnu parku apmeklēšana un izmantošana ir bezmaksas, izņemot Noteikumu 4.punktā minētos gadījumus
4. Publisku pasākumu rīkošana, tirdzniecība un maksas pakalpojumu sniegšana Bērnu parkos ir atļauta atbilstoši šo jomu regulējošiem normatīvajiem aktiem.

**II. Bērnu parku izmantošanas noteikumi**

1. Bērnu parki vasaras sezonā no 1.aprīļa līdz 30.septembrim ir brīvi pieejami katru dienu no plkst. 7:00 līdz plkst. 22:00, ziemas sezonā no 1.oktobra līdz 31.martam – no plkst. 7:00 līdz 20:00. Atsevišķos gadījumos (svinības, īpaši pasākumi, u.c.) ar Pašvaldības atļauju pilsētiņas apmeklēšanas laiks var tikt pagarināts vai saīsināts, par ko apmeklētāji iepriekš tiek informēti.
2. Papildus citos ārējos normatīvajos aktos noteiktajiem ierobežojumiem, Bērnu parkos aizliegts:
   1. atrasties tajos pēc slēgšanas;
   2. ievest dzīvniekus (izņemot īpaši organizētos pasākumus ar Pašvaldības iestādes “Ventspils Komunālā pārvalde” rakstisku atļauju);
   3. braukt ar motorizētiem transportlīdzekļiem, ieskaitot ar elektromotoru darbināmus transportlīdzekļus, velosipēdiem, skrejriteņiem, skrituļslidām un skrituļdēļiem (izņemot Bērnu parku apkalpojošo organizāciju specializētos transportlīdzekļus un īpaši iezīmētās maksas paklapojumu sniegšanas vietās).
3. Bērnu parku apmeklētājiem ir pienākums ievērot:
   1. Bērnu parku apmeklēšanas laiku, atstājot to teritoriju līdz slēgšanas brīdim;
   2. Bērnu parku apsardzes darbinieku norādījumus attiecībā uz rotaļu iekārtu un aprīkojuma nepareizu izmantošanu;
   3. uzstādīto rotaļu iekārtu un aprīkojuma izmantošanas informatīvajām norādēm;
   4. sabiedriskās kārtības, uzvedības, higiēnas, ugunsdrošības un vides aizsardzības normas.
4. Bērnu parku apmeklētāji, kas neievēro Noteikumu prasības, var tikt izraidīti no Bērnu parku teritorijas.

**III. Administratīvā atbildība par noteikumu neievērošanu**

1. Par Noteikumu 6.1. – 6.3. un 7.2. un 7.3.apakšpunktā noteikto prasību neievērošanu, piemēro brīdinājumu vai naudas sodu fiziskām personām no divām līdz piecdesmit naudas soda vienībām, bet juridiskām personām no divām līdz simt naudas soda vienībām.
2. Administratīvā pārkāpuma procesu par Noteikumu 9.punktā minētajiem pārkāpumiem līdz administratīvā pārkāpuma lietas izskatīšanai veic Pašvaldības iestāde “Ventspils Pašvaldības policija”. Administratīvā pārkāpuma lietu izskata Pašvaldības Administratīvā komisija.

**IV. Noslēguma jautājums**

1. Atzīt par spēku zaudējušiem Ventspils pilsētas domes 2003.gada 21.jūnija saistošos noteikumus Nr.3 “Par kārtības noteikumiem Bērnu pilsētiņā” (Latvijas Vēstnesis, 2003., Nr.117, 2013., Nr.246) un Ventspils pilsētas domes 2003.gada 25.augusta saistošos noteikumus Nr.4 “Par kārtības noteikumiem Pārventas jaunizveidotajā bērnu parkā” (Latvijas Vēstnesis, 2003., Nr.156, 2013., Nr.246).

Domes priekšsēdētājs J.Vītoliņš